
ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 192 
Ίδρυση Ανδρώου Ιερού Ησυχαστηρίου με την επωνυμία 
«Ιερόν Ησυχαστήριον των Αγίων Αρχαγγέλων» στην 
περιοχή Βασιλουδίου του Δήμου Κορωνείας της 
Επαρχίας Ααγκαδά Θεσσαλονίκης της Ιερός Μητρο- 
πόλεως Λαγκαδά. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 39 παράγραφος 10 του Ν. 590/1977 «πε- 
ρίτου καταστατικού χάρτου της Εκκλησίας της Ελλάδος» 
(ΦΕΚ146/77 τ.Α'). 

β) Των άρθρων 108 και επομένων του Αστικού Κώδικα. 

2. Τη 2584/26.6.2002 συμβολαιογραφική πράξη άπως 
συμπληρώθηκε με τη 2839/4.3.2003 συμβολαιογραφική 
πράξη και τροποποιήθηκε με τη 2873/10.4.2003 άμοια, 
της συμβολαιογράφου Θεσσαλονίκης Αικατερίνης Ευθυ- 
μιάδου του Χρήστου που εδρεύει στη Θεσσαλονίκη, στην 
οδά Κομνηνών 15, με την οποία ιδρύεται Ανδρώο Ιερό 
Ησυχαστήριο με την επωνυμία «Ιερόν Ησυχαστήριον των 
Αγίων Αρχαγγέλων», στην περιοχή Βασιλουδίου του Δή¬ 
μου Κορωνείας της Επαρχίας Λαγκαδά Θεσσαλονίκης 
της Ιεράς Μητροπόλεως Λαγκαδά. 

3. Το 197/28.6.2002 έγγραφο του Σεβασμιωτάτου Μη¬ 
τροπολίτη Λαγκαδά. 

4. Την έγκριση της Ιεράς Συνάδου της Εκκλησίας της 
Ελλάδος που δάθηκε στην ΙΓ’/17.1.2003 συνεδρίαση της 
146ης Συνοδικής Περιάδου. 

Με πράταση του Υπουργού Εθνικής Παιδείας και Θρη¬ 
σκευμάτων, αποφασίζουμε: 

Άρθρο μόνο 

Εγκρίνουμε την γενομένη με τη 2584/26.6.2002 συμβο¬ 
λαιογραφική πράξη όπως συμπληρώθηκε με τη 
2839/4.3.2003 συμβολαιογραφική πράξη και τροποποιή¬ 
θηκε με τη 2873/10.4.2003 όμοια, της συμβολαιογράφου 
Θεσσαλονίκης Αικατερίνης Ευθυμιάδου του Χρήστου 
που εδρεύει στη Θεσσαλονίκη στην οδό Κομνηνών 15, 
ίδρυση Ανδρώου Ιερού Ησυχαστηρίου με την επωνυμία 
«Ιερόν Ησυχαστήριον των Αγίων Αρχαγγέλων» στην πε¬ 
ριοχή του Βασιλουδίου του Δήμου Κορωνείας της Επαρ¬ 
χίας Λαγκαδά Θεσσαλονίκης της Ιεράς Μητροπόλεως 
Λαγκαδά. 


Το Ίδρυμα αυτά το οποίο είναι Νομικό Πρόσωπο Ιδιωτι¬ 
κού Δικαίου, τελεί υπό την πνευματική εποπτεία του εκά- 
στοτε Μητροπολίτη Λαγκαδά και θα διοικείται βάσει του 
κατωτέρω καταστατικού (Θργανισμού) αυτού. 

Κυρώνουμε το Καταστατικό (Θργανισμό) του Ιερού Αν¬ 
δρώου Ιδρύματος (Ησυχαστηρίου) με την επωνυμία «Ιερόν 
Ησυχαστήριον των Αγίων Αρχαγγέλων» Βασιλουδίου του 
Δήμου Κορωνείας της Επαρχίας Λαγκαδά Θεσσαλονίκης 
της Ιεράς Μητροπάλεως Λαγκαδά, που αποτελείται απά εί¬ 
κοσι ένα (21) άρθρα και καταχωρίζονται ως κατωτέρω. 

Άρθρο Ιο 

Ίδρυση και νομική υπόσταση του Ησυχαστηρίου. 

Στο όνομα και προς δόξαν της Αγίας και Θμοουσίου και 
Ζωοποιού και Αδιαιρέτου Τριάδας, ιδρύεται Ανδρώο Κοι- 
νοβιακό Μοναστικό Ίδρυμα προσευχής και εργασίας 
πνευματικής με την επωνυμία Ιερό Ησυχαστήριο «Των 
Αγίων Αρχαγγέλων» στα όρια του Δημοτικού Διαμερίσμα¬ 
τος Βασιλουδίου, του Δήμου Κορωνείας, της Επαρχίας 
Λαγκαδά, του Νομού Θεσσαλονίκης, που θα λειτουργεί 
πάντα στο μέλλον ως Νομικό Πρόσωπο Ιδιωτικού Δικαίου, 
χωρίς κερδοσκοπικό χαρακτήρα, υπαγόμενο πνευματικά 
στον εκάστοτε Μητροπολίτη Λαγκαδά. 

Άρθρο 2ο 

Σκοπάςτου Ησυχαστηρίου. 

Σκοπάς του Ησυχαστηρίου είναι: α) Η σύμφωνα με τις 
παραδάσεις της Θρθοδόξου Εκκλησίας άσκηση Μοναχι¬ 
κού βίου, με σκοπά την κατά Χριστάν τελείωση και σωτη¬ 
ρία των εγκαταβιούντων σε αυτά, β) Η εκκλησιαστική, πο¬ 
λιτιστική και κοινωφελής διακονία των Αδελφών Μοναχών 
στην Εκκλησία και γενικάτερα στη σύγχρονη Κοινωνία, γ) 
Η ίδρυση εργαστηρίωνπρος διδασκαλία, εκμάθηση, πρα¬ 
κτική εξάσκηση και διαφύλαξη των παραδοσιακών εκκλη¬ 
σιαστικών τεχνών και ειδικοτήτων, άπως: ξυλογλυπτική. 
Αγιογραφία, κατασκευή εκκλησιαστικών ειδών, αμφίων 
και αντικειμένων λατρείας, δ) Η προστασία και περίθαλψη 
ορφανών, εγκαταλελειμμένων και απροστάτευτων παι¬ 
διών, με απώτερο σκοπά την πρόληψη και περιστολή της 
αγυρτείας, αλητείας και εγκληματικότητας, ε) Η άσκηση 
φιλανθρωπίας παντάς είδους και η ίδρυση Ευαγών εν γέ- 
νει ιδρυμάτων και κατασκηνώσεων. 

Άρθρο 3ο 

Κοινοβιακάς θεσμός. 

Η Μοναστική Αδελφότητα λειτουργεί σύμφωνα με το 

Κοινοβιακό σύστημα των Ιερών Κσινσβιακών Μονών του 
Αγίου Όρους. Όλοι οι Μοναχοί και Δόκιμοι σιτίζονται σε 
κοινή Τράπεζα. Μόνο σε ασθενή Αδελφό επιτρέπεται να 
λαμβάνει τροφή στο κελλίτου, κατόπιν αδείας του Ηγου¬ 
μένου. Η άσκηση των αρετών της αγάπης, της υπακοής, 
της ταπεινοφροσύνης, της πρόθυμης εκτελέσεως των 
εσωτερικών και εξωτερικών εργασιών του Ησυχαστηρί¬ 
ου, ο απόλυτος σεβασμός προς τον Ηγούμενο και τα λοι¬ 
πά όργανα του Ησυχαστηρίου, καθώς και κάθε άλλη Μο¬ 
ναχική και Χριστιανική αρετή, αποτελούν απαράβατο όρο 
για τους Αδελφούς και για την τήρησή τους εποπτεύουν 
αυστηρά ο Ηγούμενος και η Γεροντία. 

Αρθρο 4ο 

Κανονικά δικαιώματα του οικείου Επισκόπου- 
Μητροπολίτου. 

Το Ησυχαστήριο βρίσκεται και ανήκει στην Εκκλησια¬ 
στική περιφέρεια της Ιεράς Μητροπόλεως Ααγκαδά και 
διατελεί υπό την πνευματική και κανονική δικαιοδοσία και 
προστασία του εκάστοτε Επισκόπου Αυτής, ο οποίος: α) 
Μνημονεύεται σε όλες τις ακολουθίες, β) Δίνει την ευλο¬ 
γία του και εγκαθιστά τον Ηγούμενο, που εκλέγει η Αδελ¬ 
φότητα. γ) Δίνει την ευλογία του για την κουρά των Δοκί¬ 
μων σε Μικρόσχημους και Μεγαλόσχημους Μοναχούς, δ) 
Τελείτιςχειροτονίεςτων κληρικών μελώντου Ησυχαστη¬ 
ρίου, μετά από πρόταση της Γεροντίας. ε) Ασκεί πειθαρ¬ 
χικό έλεγχο, αυτοδίκαια ή μετά από πρόταση πάντοτε και 
εισήγηση της Γεροντίας, σε κάθε παρεκτρεπόμενο Κλη¬ 
ρικό ή Μοναχό, που θα πέσει σε παράπτωμα που επισύρει 
ως κύρωση, σύμφωνα με τους Ιερούς Κανόνες, την προ¬ 
σωρινή ή την οριστική αποβολή του από το Ησυχαστήριο 
ή και βαρύτερη ακόμη, και τον παραπέμπει στο αρμόδιο 
Εκκλησιαστικό Δικαστήριο, εφαρμόζοντας τη σχετική νο¬ 
μοθεσία και στ) Ελέγχει την νομιμότητα της οικονομικής 
διαχείρισης. 

Αρθρο 5ο 
Δόκιμοι Μοναχοί. 

α) Όποιος επιθυμεί να συγκαταριθμηθεί στους Αδελ¬ 
φούς του Ησυχαστηρίου, ως Δόκιμος, πρέπει να είναι Όρ- 
θόδοξος Χριστιανός, ηλικίας 18 μέχρι 45 ετών, να έχει κα¬ 
λή, σχετικά, σωματική υγεία και οπωσδήποτε να είναι ψυ¬ 
χικά και διανοητικά υγιής, να είναι δε άγαμος ή χήρος, 
χωρίς παιδιά ανήλικα. Για να γίνει δεκτός Δόκιμος μικρό¬ 
τερης ή μεγαλύτερης ηλικίας από την καθορισμένη, απο¬ 
φασίζει η Γ εροντία, μετά από πρόταση του Ηγουμένου. Η 
αίτηση του υποψηφίου κρίνεται έξι μήνες μετά την είσοδό 
του. Το χρονικό αυτό διάστημα απαιτείται για την παρα¬ 
κολούθηση του τρόπου ζωής του και γενικά της όλης δια¬ 
γωγής του μέσα στο Ησυχαστήριο, προκειμένου να μορ¬ 
φώσουν γνώμη περί της καταλληλότητός του ο Ηγούμε¬ 
νος και η Γ εροντία. β) Η πρόσληψη και η αποβολή των 
Δοκίμων ανήκει στην αποκλειστική και ανεξέλεγκτη αρ¬ 
μοδιότητα και κρίση του Ηγουμένου και της Γεροντίας. γ) 
Η δοκιμασία διαρκεί τουλάχιστον μία τριετία. Σε εξαιρε¬ 
τικές περιπτώσεις, για τις οποίες προβλέπει ο Ε’ κανόνας 
της Πρωτοδευτέρας Συνόδου, είναι δυνατόν να περιορι- 
σθεί στους έξι (6) μήνες, υπό τον όρο ο Δόκιμος να είναι 
τουλάχιστον 21 ετών. Όι Δόκιμοι Μοναχοί κατά την διάρ¬ 
κεια της δοκιμασίας των προσφέρουν στο Ησυχαστήριο 
εργασία που καθορίζεται από τον Ηγούμενο και τη Γ ερο¬ 
ντία. δ) Οι Δόκιμοι Μοναχοί, επειδή δεν είναι μέλη της 
Αδελφότητος του Ησυχαστηρίου, δεν παρεβρίσκονται 


στις Συνάξεις της και, αν με την άδεια της Γ εροντίας πα- 
ρεβρεθούν, δεν έχουν δικαίωμα ψήφου. Ό Δόκιμος γίνε¬ 
ται μέλος της Αδελφότητος μόνο με την Μοναχική κουρά 
ή την χειροτονία σε ιερατικό βαθμό, ε) Όσα ορίζονται 
στην παράγραφο γ’ του άρθρου 6, για τα μέλη της Αδελ¬ 
φότητος, ισχύουν και για τους Δοκίμους. 

Άρθρο 6ο 

Μέλη της Αδελφότητος. 

α) Μέλη της Αδελφότητος του Ησυχαστηρίου είναι τόσο 
οι Μοναχοί και οι Κληρικοί, που εγκαταβιούν σε αυτό, όσο 
και όσοι είναι γραμμένοι στα μητρώα του, πιθανόν όμως 
διαμένουν εκτός αυτού, γιατί έχουν αναλάβει στον κόσμο 
πνευματική διακονία. Μια τέτοια διακονία μπορεί να ανα- 
λάβει Αδελφός μόνο με την υπόδειξη και άδεια του Ηγου¬ 
μένου και της Γ εροντίας και με την ευλογία πάντοτε του 
οικείου Επισκόπου. Μπορεί και ο Ηγούμενος να έχει τέ¬ 
τοια διακονία με τη συγκατάθεση της Γ εροντίας και την 
ευλογία του οικείου Επισκόπου, υπό τον όρο ότι αυτό δεν 
θα παρεμποδίζει την άσκηση των καθηκόντων του, ούτε 
θα βλάπτει κατ’ άλλο τρόπο την ομαλή και απρόσκοπτη 
λειτουργία του Ησυχαστηρίου. Όι Αδελφοί που εγκαταβι- 
ούν εντός του Ησυχαστηρίου ασκούν διάφορα διακονή- 
ματα, τα οποία κατανέμει ο Ηγούμενος ανάλογα με την 
ηλικία τους, τις ικανότητάς τους κλπ. β) Η σειράτων Αδελ¬ 
φών ορίζεται ιεραρχικά ως εξής: 1) Μεταξύ Κληρικών, 
προηγείται ο ανώτερος κατά το βαθμό ή το οφφίκιο με¬ 
ταξύ δε ίσων, όποιος έχει τα πρεσβεία της χειροτονίας. 
2) Μεταξύ Μοναχών, προηγείται όποιος έχει τα πρεσβεία 
της κουράς. 3) Μεταξύ Κληρικών και Μοναχών, προηγού¬ 
νται οι Κληρικοί. 4) Ό Ηγούμενος και τα Μέλη της Γερο¬ 
ντίας προηγούνται όλων, άσχετα από τον ιερατικό βαθμό 
που έχουν και ανεξάρτητα από τα πρεσβεία κουράς ή χει- 
ροτονίας. 5) Μεταξύ των μελών της Γεροντίας, τηρείται 
ανάλογα η τάξη του ιερατικού βαθμού, των πρεσβείων 
της χειροτονίας ή της κουράς, γ) Απαγορεύεταιτελείως η 
απομάκρυνση από το Ησυχαστήριο οποιοσδήποτε Μονα¬ 
χού, χωρίς ειδική έγγραφη άδεια του Ηγουμένου, ανπρό- 
κειται για απουσία μέχρι δέκα (10) ημερών, και της Γ ερο¬ 
ντίας αν πρόκειται για απουσία μακρότερου χρόνου. Όι 
άδειες χορηγούνται μόνο για λόγους ασθενείας ή για 
εξαιρετικά σοβαρή εργασία του Αδελφού, δ) Για να φύγει 
οριστικά ο Αδελφός από το Ησυχαστήριο και να εγγραφεί 
σε άλλη Μοναστική Αδελφότητα, πρέπει να λάβει κανονι¬ 
κό Απολυτήριο από τον οικείο Επίσκοπο, μετά από συ¬ 
γκατάθεση και πρόταση της Γ εροντίας. Το ίδιο ισχύει και 
για Αδελφό άλλου Μοναστικού καθιδρύματος που επιθυ¬ 
μεί να εισέλθει στο Ησυχαστήριο, με την απαραίτητη και 
πάλι προϋπόθεση ότι η Γεροντία θα συγκατατεθεί για την 
είσοδό του. Στον Αδελφό που φεύγει κατ’ αυτότοντρόπο, 
η Γ εροντία οφείλει να επιτρέψει να λάβει μαζί του όλα τα 
είδη προσωπικής χρήσης (ιερές εικόνες, βιβλία, ενδύμα¬ 
τα, σκεπάσματα, σκεύη κλπ.), τα οποία έφερε ο ίδιος όταν 
ήρθε στο Ησυχαστήριο ή τα απέκτησε με την άδεια της 
Γεροντίας από δωρεά, κληρονομιά κλπ. Η ολοκληρωτική 
ή μερική επιστροφή περιουσιακών στοιχείων που μεταβι¬ 
βάσθηκαν από αυτόν στο Ησυχαστήριο ή η καταβολή 
οποιοσδήποτε αποζημιώσεως για αυτά, αφήνεται στην 
ελεύθερη και ανεξέλεγκτη κρίση της Αδελφότητος, γιατί 
ο απερχόμενος δεν έχει κανένα δικαίωμα πάνω σε αυτά, 
εφόσον ήδη αποτελούν περιουσία του Ησυχαστηρίου, ε) 
Η Αδελφότητα ασκεί τα δικαιώματα, τα οποία ρητά απο- 

νέμονται σε αυτήν από τον παρόντα Οργανισμό. Επίσης 
αποφασίζει για κάθε ειδική περίπτωση που δεν προβλέ- 
πεται από τον Οργανισμό με πλειοψηφία των τεσσάρων 
πέμπτων (4/5) του συνόλου των μελών της, επίσης και για 
την ερμηνεία τυχόν ασαφών διατάξεών του. στ) Η Αδελ¬ 
φότητα συγκαλείται για τους λόγους και κατά τον τρόπο 
που ορίζει ο παρών Οργανισμός, ζ) Κατά τις συνάξεις της 
Αδελφότητος υπάρχει απαρτία εφόσον οι παρόντες στη 
συνεδρία είναι περισσότεροι από τους απόντες, εκτός 
από τις περιπτώσεις εκείνες για τις οποίες προβλέπεται 
αυξημένος αριθμός παρόντων μελών. Αν μερικοί από 
τους απόντες έχουν έγγραφα εξουσιοδοτήσει άλλα μέλη 
της Αδελφότητος για να ψηφίσουν επ’ ονόματίτους, θεω¬ 
ρούνται ως παρόντες. Δεν μπορεί όμως κανείς να εξου¬ 
σιοδοτηθεί από περισσότερα των δύο μελών με σκοπό να 
τα εκπροσωπήσει κατά την ψηφοφορία, η) Οι αποφάσεις 
λαμβάνονται κατ’ απάλυτη πλειοψηφία των μελών τα 
οποία παρίστανται στη συνεδρία και ψηφίζουν, εκτός από 
τις περιπτώσεις εκείνες για τις οποίες ο παρών Οργανι¬ 
σμός προβλέπει αυξημένη πλειοψηφία. Σε περίπτωση 
ισοψηφίας, επαναλαμβάνεται η ψηφοφορία. Αν και πάλι 
προκόψει ισοψηφία, τάτε, αν πρόκειται για φανερή ψηφο¬ 
φορία, υπερισχύει η ψήφος του προεδρεύοντας, αν πρό¬ 
κειται δε για μυστική ψηφοφορία, τίθεται κλήρος. 

Αρθρο 7ο 

Η Διοίκηση του Ησυχαστηρίου και τα όργανά της. 

Η Διοίκηση του Ησυχαστηρίου ανήκει, άσον αφορά 
στον πνευματικά τομέα, στον Ηγούμενο, όσον αφορά δε 
στους λοιπούς τομείς, στη Γεροντία και την Αδελφότητα, 
η οποία αποτελείτο ανώτατο διοικητικό όργανο του Ησυ¬ 
χαστηρίου. 

Άρθρο 8ο 

Τα καθήκοντα του Ηγουμένου. 

α) Ο Ηγούμενος είναι ο Πνευματικός Πατέραςτης Αδελ¬ 
φότητος, ασκεί κάθε πνευματική εξουσία εφ’ όλων των 
μελών και μεριμνά άγρυπνα για την πνευματική προκοπή 
τους. Παρακολουθεί τον τρόπο ζωής κάθε Αδελφού, πα¬ 
ρακινεί, καθοδηγεί, συμβουλεύει, επιπλήττει, τιμωρεί και 
γενικά λαμβάνει κάθε μέτρο που συντελεί στην κατά Χρι¬ 
στόν μόρφωση των Αδελφών, εποπτεύει δε την ακριβή 
εκτέλεση των διακονημάτων που αυτός και η Γεροντία 
αναθέτουν στον κάθε Αδελφό, β) Ο Ηγούμενος προΐστα- 
ται στις Συνάξεις της Γεροντίας και της Αδελφότητος, 
εκτός από την περίπτωση που είναι υπό κατηγορίαν, οπό¬ 
τε προεδρεύει ο Αδελφός της Γεροντίας που έχει τα πρε¬ 
σβεία. Όταν εμποδίζεται και αυτός, προεδρεύει ο επόμε¬ 
νος κ.ο.κ. Αν εμποδίζονται όλα τα μέλη της Γεροντίας 
προεδρεύει στην Αδελφότητα ο πρώτος κατά την τάξη 
Αδελφός και, αν εμποδίζεται και αυτός, ο επόμενος κ.ο.κ. 
γ) Ο Ηγούμενος εκπροσωπείτο Ησυχαστήριο ενώπιον κά¬ 
θε δικαστηρίου και γενικά ενώπιον κάθε Αρχής και κάθε 
φυσικού ή νομικού Προσώπου, δ) Για κάθε ειδική υπόθε¬ 
ση ή και κατηγορία υποθέσεων μπορεί, μετά από απόφα¬ 
ση της Γ εροντίας, να εκπροσωπήσει το Ησυχαστήριο και 
οποιοδήποτε άλλο μέλος του. Ακόμη είναι δυνατό και σε 
Δόκιμο Μοναχό να ανατεθεί αυτή η εκπροσώπηση, καθώς 
και σε Νομικό Σύμβουλο, ε) Ο Ηγούμενος, επειδή εκπρο¬ 
σωπεί τον οικείο Επίσκοπο μέσα στο Ησυχαστήριο: 1) δί¬ 
δει στους Αδελφούς γραπτή άδεια να απουσιάζουν έξω 
από την εκκλησιαστική περιφέρεια στην οποία ανήκει το 
Ησυχαστήριο (για να κινηθούν μέσα στην περιφέρεια εί¬ 


ναι αρκετή, αλλ’ απαραίτητη, η προφορική άδεια) και 2) 
επιτρέπει σε ευλαβείς κληρικούς από άλλες εκκλησιαστι¬ 
κές περιφέρειες, που έχουν κανονική ιερωσύνη και επι¬ 
σκέπτονται τυχόν το Ησυχαστήριο, να ιερουργούν σε αυ¬ 
τό. Συμπληρωματικά εφαρμόζονται οι διατάξεις του άρ¬ 
θρου 56 του Καταστατικού Χάρτη της Εκκλησίας της 
Ελλάδος (Ν.590/1977). 

Άρθρο 9ο 

Τα προσόντα του Ηγούμενου. 

α) Ο Ηγούμενος πρέπει να είναι Κληρικός, να έχει βαθ¬ 
μό Πρεσβυτέρου, να διακρίνεται για το ζήλο του, την αρε¬ 
τή και τις ικανότητέςτου. Σε απόλυτη ανάγκη και εφ’ όσον 
δεν υπάρχουν Πρεσβύτεροι στην Αδελφότητα ή δεν δέ¬ 
χονται να αναδειχθούν Ηγούμενοι ή δεν κρίνονται κατάλ¬ 
ληλοι, ως Ηγούμενος μπορεί να εκλεγεί και Διάκονος ή και 
απλός Μοναχός αλλά μόνο για τετραετή θητεία. Η επανε¬ 
κλογή του επιτρέπεται απεριόριστα. Μετά τη λήξη της τε¬ 
τραετίας γίνεται νέα εκλογή Ηγουμένου, έστω και αν αυ¬ 
τός χειροτονήθηκε εντω μεταξύ Πρεσβύτερος, εκτός αν 
με πρακτικό το οποίο υπογράφεται από τα δύο τρίτα (2/3) 
του συνόλου των μελών της Αδελφότητος υποδειχθεί αυ¬ 
τός οριστικός Ηγούμενος, β) Παραιτούμενος ή παυόμε¬ 
νος Ηγούμενος, μπορεί να εκλεγεί εκ νέου, εφόσον εξέλι- 
παν οι λόγοιτης παραιτήσεως ή της παύσεώς του και εφό¬ 
σον χηρεύει η θέση του Ηγούμενου, γ) Κανείς Αδελφός 
δεν επιτρέπεται να θέτει υποψηφιότητα Ηγουμένου ή να 
επιδιώκει την εκλογή του. Η εκλογή του Ηγουμένου πρέ¬ 
πει να προέρχεται από την πρωτοβουλία και την ελεύθε¬ 
ρη κρίση των Αδελφών, οι οποίοι θα συμβουλεύονται ο 
ένας τον άλλο και ιδίως θα ζητούν με την προσευχή τον 
φωτισμό από τον Κύριο, δ) Σε περίπτωση απουσίας ή 
ασθενείας του Ηγουμένου, αν ο ίδιος δεν έχει ορίσει αντι¬ 
καταστάτη του οποιονδήποτε από τους Αδελφούς, τον 
αναπληρώνει ως Τοποτηρητής αυτοδικαίως για κάθε πε¬ 
ρίπτωση ο Αδελφός της Γ εροντίας που έχει τα πρεσβεία. 
Αν αυτός εμποδίζεται, εφαρμόζονται οι διατάξεις της πα¬ 
ραγράφου β’ του άρθρου 8 του παρόντος Οργανισμού 
(Κανονισμού). Ο Τοποτηρητής, είτε ορίζεται από τον 
Ηγούμενο, είτε αναλαμβάνει αυτοδικαίως καθήκοντα, 
σύμφωνα με την παραπάνω διαδικασία, προεδρεύει όχι 
μόνο της Αδελφότητος, αλλά και της Γεροντίας, έστω κι 
αν δεν είναι μέλος της. 

Άρθρο 10ο 
Εκλογή Ηγουμένου. 

Ο Ηγούμενος εκλέγεται από την Αδελφότητα του Ησυ¬ 
χαστηρίου σε ειδική Σύναξη, η οποία ευρίσκεται σε απαρ¬ 
τία, εφ’ όσον παρίστανται τουλάχιστον τα τρία τέταρτα 
(3/4) του όλου αριθμού των μελών της, σύμφωνα με την 
ακόλουθη ειδικότερη διαδικασία: α) Μέσα σε μία εβδομά¬ 
δα από τον θάνατο ή την παραίτηση ή την παύση του 
Ηγουμένου, ο Τοποτηρητής, δηλαδή ο Αδελφός της Γε¬ 
ροντίας που έχει τα πρεσβεία, ο οποίος και αναπληρώνει 
τον Ηγούμενο κατά το διάστημα που μεσολαβεί, συγκαλεί 
την Γεροντία, η οποία μετά από Θεία Αειτουργία συσκέ¬ 
πτεται και ορίζει ημέρα Συνάξεως των μελών της Αδελ¬ 
φότητος για την εκλογή Ηγουμένου. Η ημέρα που θαορι- 
σθεί δεν πρέπει να ξεπερνά το εικοσαήμερο από την σύ¬ 
γκλιση της Γεροντίας και ανακοινώνεται στην Αδελφό¬ 
τητα τουλάχιστον πριν από επτά (7) ακέραιες ημέρες, με 
τοιχοκόλληση έξω από την πύλη του Ναού και έξω από 
την πόρτα της Τράπεζας, με επιστολή δε συστημένη 

στους Αδελφούς που τυχόν διαμένουν εκτός Ησυχαστη¬ 
ρίου. β) Η εκλογή γίνεται μετό από Θεία Λειτουργία, μέσα 
στο Ναό, με μυστική ψηφοφορία ενώπιον της Γεροντίας, 
η οποία αποτελεί την Εφορευτική Επιτροπή υπό την προ¬ 
εδρία του Τοποτηρητή. Αν για οποιονδήποτε λόγο δεν 
υπόρχει Γεροντία, την Εφορευτική Επιτροπή αποτελούν 
τα τρία προηγούμενα ως προς την τάξη μέλη της Αδελ¬ 
φότητος, υπό την προεδρία του πρώτου από αυτά, το 
οποίο ασκεί αυτοδικαίως καθήκοντα Τοποτηρητή. Η Επι¬ 
τροπή αυτή, επειδή δεν υπάρχει Γεροντία, φροντίζει και 
για την σύγκλιση της Αδελφότητος, σύμφωνα με την πα¬ 
ράγραφο α’ αυτού του άρθρου, γ) Πριν από την έναρξη 
της εκλογής, πρέπει να διαπιστωθεί ότι υπάρχει απαρτία. 
Αν τυχόν δεν υπάρχει, η εκλογή αναβάλλεται για την ίδια 
ώρα της επόμενης ημέρας. Η αναβολή επαναλαμβάνεται 
με τον ίδιο τρόπο για μια ακόμη ημέρα, οπότε προχωρεί η 
εκλογή με οποιαδήποτε απαρτία της Συνάξεως. δ) Κάθε 
ψηφοφόρος καλείται από τον Τοποτηρητή, κατά την ιε¬ 
ραρχική σειρά που αρχίζει από τους νεωτέρους, και δίνε¬ 
ται σε αυτόν ένα μικρό λευκό χαρτί, που σφραγίζεται με 
την σφραγίδα του Ησυχαστηρίου τη στιγμή που παραδί¬ 
νεται. Ο ψηφοφόρος απομακρύνεται σε μία γωνία του Να¬ 
ού και αναγράφει στο ψηφοδέλτιο μυστικώς και ιδιοχεί- 
ρως, ανεπηρέαστα και χωρίςπροσωποληψία, τον Αδελφό 
που κρίνει κατάλληλο για το αξίωμα του Ηγουμένου. Το 
ψηφοδέλτιο θεωρείται άκυρο αν αναγραφούνπερισσότε¬ 
ρα ονόματα. Μετά την αναγραφή του ονόματος στο ψη¬ 
φοδέλτιο, ο ψηφοφόρος το τυλίγει καλά σαν κλήρο και το 
ρίχνει στο σφραγισμένο ψηφοδόχο κιβώτιο. Κατόπιν υπο¬ 
γράφει στον ονομαστικό κατάλογο των ψηφοφόρων 
Αδελφών, τον οποίο τηρεί ο Τοποτηρητής με τον γραμμα¬ 
τέα του Ησυχαστηρίου. Σε περίπτωση αγραμμάτου Μο¬ 
ναχού, καλεί αυτός τον Πρόεδρο και δύο μέλη της Εφο¬ 
ρευτικής Επιτροπής ιδιαίτερα και υποδεικνύει να ανα¬ 
γράψουν το όνομα της επιλογής του και ρίχνει ο ίδιος το 
ψηφοδέλτιο μέσα στο κιβώτιο. Μετά το τέλος της ψηφο¬ 
φορίας, η Εφορευτική Επιτροπή αποσφραγίζει το ψηφο¬ 
δόχο κιβώτιο ενώπιον των μελών της Αδελφότητος, βγά¬ 
ζει και μονογραφεί κάθε ψηφοδέλτιο και καταχωρίζεται 
αριθμητικά ο αριθμός των ψήφων που έλαβε κάθε Αδελ¬ 
φός και ο αριθμός των ψήφων που έλαβε ο πλειοψηφήσας 
Αδελφός (1/2 και 1 του αριθμού των ψηφισάντων μελών 
της Αδελφότητος). Αυτός θεωρείται εκλεγείς Ηγούμε¬ 
νος. Αμέσως μετά το τέλος της εκλογής και την υπογρα¬ 
φή του εν λόγω πρακτικού από όλα τα παρόντα μέλη της 
Αδελφότητος, γίνεται ευχαριστήρια προσευχή και κατ’ 
αυτόν τον τρόπο ολοκληρώνεται και τελειώνει τυπικά και 
ουσιαστικά η διαδικασία αναδείξεως Ηγουμένου. Αν κά¬ 
ποιο από τα μέλη αρνηθεί να υπογράψει, γίνεται σχετική 
αναφορά της αρνήσεώςτου στο πρακτικό, το οποίο καθί¬ 
σταται έγκυρο με την υπογραφή του από τα υπόλοιπα μέ¬ 
λη. Όσοι τυχόν αρνούνται να υπογράψουν και διαπιστω¬ 
θεί από την προβαλλόμενη δικαιολογία τους ότι αποβλέ¬ 
πουν στο να εμποδίσουν την ομαλή λειτουργία του 
Ησυχαστηρίου υπόκεινται σε πειθαρχικά μέτρα. Αντίγρα¬ 
φο αυτού του πρακτικού με την φροντίδα της Εφορευτι¬ 
κής Επιτροπής, αναρτάται στην Πύλη του Ιερού Ναού επί 
οκτώ (8) ημέρες μετά την εκλογή, ε) Αν κανείς δεν λάβει 
την απόλυτη πλειοψηφία των παρόντων μελών της Αδελ¬ 
φότητος, επαναλαμβάνεται την ίδια ώρα η ψηφοφορία 
κατά τον ίδιο τρόπο. Αν και πάλι κανείς δεν λάβει την πα¬ 
ραπάνω απόλυτη πλειοψηφία, γίνεται τρίτη ψηφοφορία 
την επομένη μέρα, μεταξύ των τότε παρόντων, ανεξαρτή¬ 


τως αριθμού, οπότε εκλέγεται ο πλειοψηφήσας σχετικά. 
Σε περίπτωση ισοψηφίας επαναλαμβάνεται την ίδια ώρα 
η ψηφοφορία. Αν και πάλι υπάρξει ισοψηφία, εκλέγεται 
εκείνος που έχει τα πρεσβεία, είτε κουράς, είτε ιερωσύ- 
νης. Σε περίπτωση ισοψηφίας δύο, του ενός Κληρικού και 
του άλλου Μοναχού, προτιμάταιο Κληρικός, στ) Μέσα σε 
ένα δεκαπενθήμερο από την εκλογή, η Γ εροντία υποβάλ¬ 
λει έγγραφο στον οικείο Επίσκοπο, με το οποίο αναγγέλ¬ 
λεται η εκλογή του νέου Ηγούμενου και ζητούνται οι ευ¬ 
λογίες του. Ο Επίσκοπος, στη συνέχεια, προβαίνει με ει¬ 
δική τελετή, την ημέρα που ο ίδιος ορίζει, στην 
εγκατάσταση του νέου Ηγουμένου, ζ) Σε περίπτωση υπο¬ 
βολής ενστάσεων κατά του κύρους της εκλογής, τις εξε¬ 
τάζει χωρίς αναβολή μέσα σε πέντε (5) μέρες από την 
υποβολή τους, η Αδελφότητα που συγκαλείταιγιατο σκο¬ 
πό αυτό από την Γ εροντία. Αν η εκλογή ακυρωθεί με από¬ 
φαση της πλειοψηφίας των μελών της Αδελφότητος, γί¬ 
νεται νέα εκλογή, σύμφωνα με τις διατάξεις του παρόντος 
άρθρου, μέσα σε είκοσι (20) μέρες από την έκδοση της 
αποφάσεως. Κατά τον χρόνο της υποβολής ενστάσεως 
και μέχρι την εξέτασή της, ο Ηγούμενος απέχει από την 
άσκηση των καθηκόντων του και αναπληρώνεται από Το¬ 
ποτηρητή. Ενστάσεις κατά του κύρους της εκλογής υπο¬ 
βάλλονται μόνο από τα μέλη της Αδελφότητος και απο¬ 
κλειστικά μέσα σε τρεις (3) μέρες από την εκλογή. 

Άρθρο 11 ο 

Παύση του Ηγουμένου. 

α) Ο Ηγούμενος, εκτός από την ειδική περίπτωση της 
παραγράφου α’ του άρθρου 9, είναι ισόβιος. Παύση του 
χωρεί μόνο στις εξής περιπτώσεις: 1) Αν περιπέσει σε αί¬ 
ρεση ή διαπράξει βαρειά ηθικά ή κανονικά παραπτώματα. 
2) Αν αποδειχθεί ανεπαρκής ή αδιάφορος για την καλή 
λειτουργία του Ησυχαστηρίου ή παραβιάζει συστηματικά 
και εκούσια τον παρόντα Οργανισμό και δεν διορθωθεί 
μετά από δύο γραπτές συστάσεις της Γεροντίας, από τις 
οποίες η δεύτερη θα υποβληθείτουλάχιστο μετάτρίμηνο, 
ή αν αποδειχθεί ότι καταδολιεύετο την περιουσία του 
Ησυχαστηρίου. 3) Αν προσβληθεί από αρρώστια βαρειά 
και ανίατη που καθιστά αδύνατη την εκτέλεση των καθη¬ 
κόντων του. β) Στην πρώτη περίπτωση εκπίπτει αυτόματα 
από το αξίωμα μόλις καταδικαστεί τελεσίδικα από τα αρ¬ 
μόδια Εκκλησιαστικά Δικαστήρια, σύμφωνα με τους Ιε¬ 
ρούς Κανόνες, σε ποινή μεγαλύτερη από τριετή αργία ή 
όταν πρόκειται για απλό Μοναχό, σε ποινή αναλόγου βά¬ 
ρους. γ) Στη δεύτερη περίπτωση και στην περίπτωση που 
η ποινή που του επιβλήθηκε είναι ελαφρότερη, παύεται 
από την Αδελφότητα με πλειοψηφία των τριών τετάρτων 
(3/4) του συνόλου των μελών της. δ) Στην τρίτη περίπτω¬ 
ση κηρύσσεται κενή η θέση του απάτην Γ εροντία, εφόσον 
τρεις ιατροί που καλούνται από την Γ εροντία, μετά από 
απόφαση της Αδελφότητος, γνωματεύουν εγγράφως και 
ομοφώνως ότι συντρέχει ο αναφερόμενος λόγος. Κατά 
της γνωματεύσεως αυτής των ιατρών, έχει το δικαίωμα ο 
Ηγούμενος, μέσα σε ένα εικοσαήμερο από την κοινοποί¬ 
ησή της, να υποβάλει ένσταση στη Γ εροντία, η οποία πλέ¬ 
ον είναι υποχρεωμένη να απευθυνθεί στον οικείο Επίσκο¬ 
πο για να παραπεμφθεί η υπόθεση στην Υγειονομική Επι¬ 
τροπή, την αρμόδια για τους Εφημερίους Ιερείς. Η 
απόφαση αυτής της Επιτροπής, όταν ληφθεί κατά πλειο¬ 
ψηφία, είναι αμετάκλητη. Αν ο Ηγούμενος δεν υποβάλει 
την αναφερθείσα ένσταση εντός της ορισμένης προθε¬ 
σμίας, η θέση του κηρύσσεται κενή μετά δέκα μέρες από 

τη λήξη της προθεσμίας, ε) Σε περίπτωση πειθαρχικών 
παραπτωμάτων με μικρότερη βαρύτητα, πσυ δεν επισεί- 
συν παύση, μπορεί να επιβληθεί στον Ηγούμενο, με πλει- 
οψηφίατωντριών τετάρτων (3/4) του συνόλου των μελών 
της Αδελφότητος, η ποινή της αργίας από τα καθήκοντα 
του μέχρι έξι (6) μήνες. Στη διάρκεια της αργίας του ανα¬ 
πληρώνεται σε κάθε περίπτωση από τον Τοποτηρητή, 
σύμφωνα με τις διατάξεις της παραγράφσυ β’ ταυ άρ¬ 
θρου 8. 

Άρθρο 12ο 

Εκλογή της Γεροντίας. 

α) Η Γεροντία αποτελείται από τον Ηγούμενο με δύο μέ¬ 
λη, εφόσον ο αριθμός των μελών της Αδελφότητος που 
εγκαταβιούν μόνιμα μέσα στα Ησυχαστήριο δεν είναι με¬ 
γαλύτερος των δεκαπέντε, και από τον Ηγούμενο και τέσ¬ 
σερα μέλη, εφόσσν ο αριθμόςτσυς είναι μεγαλύτερσς. β) 
Η θητεία των μελών της Γεροντίας είναι τετραετής αρχί¬ 
ζει από την 1η Ιανουαρίσυ ταυ πρώτου έτους της τετραε¬ 
τίας και λήγειτην 31 η Δεκεμβρίου του τέταρτου έτους της 
τετραετίας, γ) Όταν ο αριθμός αυτών που είναι μέλη της 
Αδελφότητος ήδη από πενταετίας είναι στο διπλάσιο του 
αριθμού των μελώντης Γ εροντίας, τα μέλη της Γ εροντίας 
πρέπει να λαμβάνονται από αυτά και όχι από τους νεώτε- 
ρους, εκτός αν οι παλαιότεροι δεν δέχονται να γίνουν μέ¬ 
λη της Γ εροντίας. Επανεκλογή των μελών της Γ εροντίας 
επιτρέπεται απεριόριστα, δ) Η εκλογή για την ανάδειξη 
μελώντης νέας Γεροντίας διεξάγεται κατά το μήνα Οκτώ¬ 
βριο ή Νοέμβριο του έτους κατά το οποίο λήγει η θητεία 
των μελών της προηγούμενης Γ εροντίας, την ημέρα που 
θα ορίσει η εν ενεργεία Γ εροντία. 

ε) Η εκλογή διεξάγεται όπως και η εκλογή του Ηγουμέ¬ 
νου και κάθε ψηφοφόρος αναγράφει τόσα ονόματα Αδελ¬ 
φών, όσα πρσβλέπσνται για τον αριθμό των μελών της Γε¬ 
ροντίας ή και λιγότερα. Αν ο ψηφοφόρος αναγράφει πε¬ 
ρισσότερα σνόματα, το ψηφοδέλτιό του θεωρείται 
άκυρο. Όσα αναγράφσνται στην παράγραφσ γ’ του άρ¬ 
θρου 9 ισχύουν απόλυτα και για τα μέλη της Γ εροντίας. 
στ) Την Εφορευτική Επιτροπή αποτελεί η εν ενεργεία Γ ε¬ 
ροντία με πρόεδρο τον Ηγούμενο, ζ) Όσα προβλέπονται 
στα άρθρο 10 για τον τρόπο αναγγελίας της ημέρας της 
εκλογής, για την απαρτία, για την Εφορευτική Επιτροπή, 
σε περίπτωση που δεν υπάρχει Γ εροντία, για την εξου¬ 
σιοδότηση, για την επίτευξη απόλυτης πλειοψηφίας ή για 
την επανάληψη της ψηφαφορίας ή την κλήρωση, σε πε¬ 
ρίπτωση ισσψηφίας, για την υπσγραφή ταυ πρακτικού, 
για την υποβολή και εξέταση ενστάσεων, εφαρμόζονται 
αναλογικά και εδώ, όπως και κάθε άλλη διαδικαστική λε¬ 
πτομέρεια. Η εκλογή των μελών της Γ εροντίας μπορεί να 
γίνεται και διά βοής. Με την υπογραφή του πρακτικού 
ολοκληρώνεται και τελειώνει η διαδικασία εκλσγής Γερσ- 
ντίας, τα μέλη της όμως δεν αναλαμβάνσυν αμέσως κα¬ 
θήκοντα, αλλά μετά τη λήξη της θητείας της προηγούμε¬ 
νης Γεροντίας, δηλαδή την 1η του προσεχούς Ιανουαρί- 
ου. η) Μέσα σε δεκαπέντε (15) μέρες από την εκλογή, ο 
Ηγούμενος υποβάλλει έγγραφο στον οικείο Επίσκοπο, με 
το οποίο γνωστοποιούνται τα μέλη της νέας Γ εροντίας και 
ζητούνται οι ευλογίες του. θ) Σε περίπτωση πσυ μέλοςτης 
Γεροντίας πεθάνει, παραιτηθεί ή παυθεί, γίνεται νέα εκλο¬ 
γή κατά τις διατάξεις του παρόντος άρθρου, με σκοπό 
την αντικατάστασή του. Αν αυτό συμβεί κατάτοτελευταίσ 
έτσς της θητείας των μελών της Γεροντίας, δεν γίνεται 
νέα εκλογή αλλά αναπλήρωση, κατά τον τρόπο που προ- 


βλέπεται πιο κάτω στην παράγραφσ ι’ τσυ άρθρσυ 13. ι) 
Όσα περιλαμβάνονται στο άρθρο 11 σχετικά με την παύ¬ 
ση τσυ Ηγσυμένσυ ή την αργία αυτσύ, εφαρμόζονται κατ’ 
αναλογία και για τα μέλη της Γεροντίας. Τις δύο γραπτές 
συστάσεις στο μέλος της Γ εροντίας, που είναι αναγκαίες 
πριν από την επιβολή της ποινής της παύσεως, τις κάνει ο 
Ηγούμενος. Ένα μέλοςτης Γ εροντίας που παραιτήθηκε ή 
παύθηκε μπορεί να εκλεγεί εκ νέου, εφόσον εκλείψουν οι 
λόγοι που οδήγησαν στην παραίτησή του ή την παύση 
τσυ. 

Άρθρο 13ο 

Τα καθήκοντα της Γεροντίας. 

α) Η Γεροντία, με Πρόεδρο τον Ηγούμενο, ασκεί τη δι- 
σίκηση τσυ Ησυχαστηρίου σε όλους τους άλλους τομείς, 
εκτός του πνευματικού, διαχειρίζεται την περιουσία του, 
αποδέχεται ή αποποιείται δωρεές ή κληρονομιές, συνά¬ 
πτει δάνεια, πρσβαίνει σε αγορές και πωλήσεις, αποφασί¬ 
ζει για κάθε δαπάνη και γενικά αποφασίζει κυριαρχικά για 
κάθε υπόθεση και για κάθε πράγμα τσυ Ησυχαστήριου, 
εκτός από τα ζητήματα εκείνα που ρητά με τον Οργανισμό 
αυτόν υπάγονται στην αρμοδιότητα της Αδελφότητος. 
Τις συμβάσεις τις υπογράφει ο Ηγούμενος, με εξουσιο¬ 
δότηση της Γεροντίας. Έλλειψη εξουσιοδοτήσεως έχει 
ως συνέπεια την ακυρότητα της συμβάσεως που υπέγρα¬ 
ψε και αποτελεί για τον Ηγούμενο πειθαρχικό παράπτω¬ 
μα. β) Η Γ εροντία μπορεί, εφόσον το κρίνει σκόπιμο, να 
συγκαλεί οποτεδήποτε την Αδελφότητα του Ησυχαστηρί¬ 
ου και να ζητεί συμβουλευτικά τη γνώμη της για οποιοδή- 
ποτε ζήτημα. Η σύγκληση της Αδελφότητος είναι υπο¬ 
χρεωτική για τη Γ εροντία, εφόσον τούτο το ζητήσουν τα 
μισό και ένα επιπλέον μέλη της Αδελφότητος με έγγραφο 
στο οποίο αναφέρονται και οι λόγοι για τους οποίους ζη¬ 
τείται η σύγκληση. Αν η Γερσντία δεν συγκαλέσει την 
Αδελφότητα μέσα σε ένα μήνα από την ημέρα της υποβο¬ 
λής του εγγράφου, αυτή συνέρχεται αυτοδικαίως με τη 
φροντίδα όσων ζητσύν τη σύγκλησή της και κυρίως του 
πρώτου από αυτούς ως προςτηντάξη. γ) Η Γεροντία απο¬ 
φασίζει, μετά από πρόταση τσυ Ηγουμένσυ, για την κου¬ 
ρά των Δοκίμων του Ησυχαστηρίου σε Μικρόσχημσυς ή 
Μεγαλόσχημσυς Μοναχούς και αναφέρεται εγγράφως 
στον οικείο Επίσκοπο, ο οποίος μέσα σε ένα μήνα δίδει 
την ευλογία του. Αν περάσει η πρσθεσμία για σπσισνδή- 
πστε λόγο, η ευλογία θεωρείται ότι έχει δοθεί. Χωρίς την 
απόφαση της Γερσντίας αποκλείεται η κουρά οποιουδή- 
ποτε Δοκίμου Μοναχού, δ) Η Γεροντία ερμηνεύει αυθε¬ 
ντικά τις διατάξεις του Καταστατικού που αναφέρονται 
στην εσωτερική λειτουργία του Ησυχαστηρίου, σε συ¬ 
νεργασία με τους ιδρυτές, δικαιούται να τις συμπληρώσει 
με ειδικό κανονισμό και μεριμνά για την πιστή εφαρμσγή 
τσυς. ε) Η Γερσντία αποφασίζει, μετά από πρόταση του 
Ηγουμένου, για τη χειροτονία Αδελφού του Ησυχαστηρί¬ 
ου σε Διάκονσ ή Πρεσβύτερσ, με την απσλύτως απαραί¬ 
τητη προϋπόθεση ότι σ Αδελφός έχει στσ ακέραιο την 
ηλικία που καθορίζουν οι Ιεροί Κανόνες. Χωρίς την από¬ 
φαση της Γεροντίας, κανείς δεν μπορεί να χειροτονηθεί, 
στ) Η Γεροντία ορίζει, μετά από εισήγηση του Ηγουμένου 
το διακόνημα κάθε Αδελφού. Εκλέγειτον Γραμματέατου 
Ησυχαστηρίου. Επίσης εκλέγει μέσα στο πρώτο δεκαή¬ 
μερο του μηνός Ιανουαρίου, οπωσδήποτε από τα μέλη 
της, τον Οικονόμο, του οποίου η επανεκλογή επιτρέπεται 
απεριόριστα. 1. Ο Γραμματέας είναι μόνιμσς, μπορεί 
όμως να αντικατασταθεί από τη Γ εροντία λόγω ασθενείας 

ή ανεπαρκείας ή αταξίας. Παρευρίσκεται στις συνεδριά¬ 
σεις της Γεροντίας και αν ακόμη δεν είναι μέλος της, αλ¬ 
λά στην περίπτωση αυτή δεν έχει δικαίωμα ψήφου. Τηρεί 
τα εξής επτά βιβλία του Ησυχαστηρίου: 1) Μητρώο Μο¬ 
ναχών, 2) Μητρώο Δοκίμων, 3) Βιβλίο Πρακτικών Αδελ¬ 
φότητος, 4) Βιβλίο Πρακτικών Γεροντίας, 5) Πρωτόκολλο 
εισερχομένων και εξερχομένων εγγράφων, 6) Κτηματο¬ 
λόγιο, δηλαδή βιβλίο ακίνητης περιουσίας, και 7) Βιβλίο 
κινητής περιουσίας του Ησυχαστηρίου, δηλαδή κάθε 
αντικειμένου που έχει μεγάλη αξία, κατά την κρίση της Γ ε¬ 
ροντίας. 2.0 Οικονόμος τηρείτο βιβλίο ταμείου, το βιβλίο 
εσόδων και εξόδων και το βιβλίο απαιτήσεων και υποχρε- 
ώσεωντου Ησυχαστηρίου. Ο Ηγούμενος και ο Οικονόμος 
κρατούν τα κλειδιά του χρηματοκιβωτίου, καθένας ένα 
διαφορετικό, και οι εισπράξεις γίνονται με διπλότυπες 
αποδείξεις που φέρουντην υπογραφή του Ηγουμένου και 
του Οικονόμου, ζ) Η Γ εροντία υπογράφει τον απολογισμό 
εσόδων και εξόδων λήγοντας έτους και τον προϋπολογι¬ 
σμό του ερχόμενου έτους, που συντάσσει ο Ηγούμενος 
με τον Οικονόμο καιτους υποβάλλει στην Αδελφότητα για 
τελική έγκριση. Η Γεροντία πρέπει να κινείται μέσα στα 
πλαίσια του οικονομικού προϋπολογισμού κάθε έτους. Οι 
υπερβάσεις δαπανών μέχριτο 20% για κάθε κονδύλια που 
αναγράφεται στον προϋπολογισμό επιτρέπονται, αλλά 
για μεγαλϋτερες υπερβάσεις απαιτείται απόφαση της 
Αδελφότητος, η) Η Γ εροντία αποφασίζει για την παραμο¬ 
νή, για οποιονδήποτελόγο, κατά οποιονδήποτετρόπο και 
οποιαδήποτε ιδιότητα, στο Ησυχαστήριο κάθε Μοναχοϋ 
ή Κληρικού που ανήκει σε άλλο Μοναστικό Ίδρυμα για 
πολύ χρόνο και γενικά περισσότερο από δεκαπενθήμερο. 
Για συντομότερη παραμονή αρκεί η συγκατάθεση του 
Ηγουμένου, θ) Η Γεροντία, είτε αυτεπάγγελτα, είτε με 
πρόταση του ενόςτρίτου (1/3) των μελώντου Ησυχαστη¬ 
ρίου, αποφασίζει για τη μεταβολή των μη θεμελιωδών 
διατάξεων του παρόντος Οργανισμού και εισηγείται τα 
δέοντα στην Αδελφότητα, που είναι η μόνη αρμοδία γιατα 
περαιτέρω, ι) Η Γεροντία συνεδριάζει όποτε κληθεί από 
τον Ηγούμενο, ή ζητήσουν τη σύγκλησή της δύο μέλη της. 
Απαρτία υπάρχει όταν παρίστανται τρία μέλη. Αν η Γερο¬ 
ντία είναιτριμελής (Ηγούμενος και δύο μέλη) και αν απου¬ 
σιάζει, λόγω αδείας ή ασθενείας ή υποδικίας ή επιτιμίου ή 
για οποιαδήποτε άλλη αιτία, ένα μέλος ή και δύο, καλού¬ 
νται ως αναπληρωτές από τους Αδελφούς κατά την τάξη 
των πρεσβείων. Σε περίπτωση που η Γ εροντία πρόκειται 
να αποφασίσει για προσωπική υπόθεση ενός μέλους της 
ή και του ιδίου του Προέδρου της, του Ηγουμένου (π.χ. 
για τη χειροτονία του ή για την ανάληψη κάποιας πνευμα¬ 
τικής διακονίας στον κόσμο ή για την κίνηση πειθαρχικής 
διαδικασίας κατ’ αυτού κ.λ.π.), τότε, αυτός για τον οποίο 
θα ληφθεί η απόφαση δεν συμμετέχει στη συνεδρία, του¬ 
λάχιστο κατά το αναφερόμενο μέρος στην υπόθεσή του, 
οπότε τον αντικαθιστά αναπληρωτής σαν να απουσιάζει. 
Οι αποφάσεις της Γ εροντίας λαμβάνονται κατά πλειοψη- 
φία. Σε περίπτωση ισοψηφίας, υπερισχύει η ψήφος του 
Ηγουμένου ή αν αυτός απουσιάζει, εκείνου που προε¬ 
δρεύει. Όλα τα μέλη οφείλουν κατά την διάρκεια της συ- 
νεδριάσεως να συμπεριφέρονται μεταξύ τους και προς 
τον Ηγούμενο με απόλυτο σεβασμό. Όσοι τυχόν διαφω¬ 
νούν για οποιοδήποτε ζήτημα, πρέπει με σεμνότητα να 
διατυπώνουν τη γνώμη τους εκθέτοντάς την με σαφήνεια 
και πραότητα, ια) Οι αποδείξεις των εισπράξεων και δα¬ 
πανών πόσης φύσεως δεν επιτρέπεται να καταστραφούν 
πριν από την πάροδο πενταετίας, ιβ) Η Γεροντία έχειτο δι¬ 


καίωμα να προσλάβει επ’ αμοιβή, ως βοηθό Οικονόμου 
(λογιστή), πρόσωπο ευσεβές εκτός του Ησυχαστηρίου. 

Αρθρο 14ο 

Περιουσία-Πόροιτου Ησυχαστηρίου και διαχείρισή 
τους. 

α) Περιουσία του Ησυχαστηρίου είναι: 1) Η κτηματική 
περιουσία που αποκτήθηκε νομότυπα από αγορά ή από 
χαριστική αιτία, καθώς και παραχώρηση κρατικής υπηρε¬ 
σίας. 2) Ητυχόνπεριουσίατων Αδελφών, η οποία μετάτην 
κουρά τους περιέρχεται στο Ησυχαστήριο. Τούτο γίνεται 
με προηγούμενη χαριστική μεταβίβαση υπό την αίρεση 
της κουράς. Αν κάποιος επιθυμεί πριν από την κουρά να 
αποξενωθείαπότηνπεριουσίατου και με άλλο τρόπο, αυ¬ 
τό είναι απόλυτο δικαίωμά του. Πάντως την παραμονή της 
κουράς του δεν πρέπει να έχει κανένα περιουσιακό στοι¬ 
χείο. Αν κάποιος γίνει κάτοχος περιουσίας από δωρεά ή 
κληρονομιά μετά την κουρά του, οφείλει να τη μεταβιβά¬ 
σει χωρίς αναβολή στο Ησυχαστήριο. Κανένα απολύτως 
μέλος της Αδελφότητος δεν δικαιούται να έχει προσωπι¬ 
κή περιουσία, β) Πόροι του Ησυχαστηρίου είναι: 1. Τα ει¬ 
σοδήματα από τα εργόχειρα των Αδελφών και Δοκίμων, 
αφού απαγορεύεται η εργασία για προσωπικό λογαρια¬ 
σμό. 2. Οι αποδοχές των Αδελφών που τυχόν εργάζονται 
εκτός του Ησυχαστηρίου (σε θέσεις Ιεροκηρύκων, Εφη¬ 
μερίων, Καθηγητών κ.λ.π.) αλλά κατοικούν σε αυτό. Αυ¬ 
τοί, με άδεια της Γεροντίας, μπορούν να διαθέσουν ένα 
μέρος ή εν ανάγκη και το σύνολο των αποδοχών τους, για 
τους στενούς συγγενείς τους στον κόσμο, αν είναι φτω¬ 
χοί. Το ίδιο ισχύει και για τους Αδελφούς που παίρνουν 
σύνταξη. 3. Δωρεές, εισφορές, κληρονομιές, κληροδο¬ 
σίες κινητών πραγμάτων κ.λ.π. 4. Όσα προσφέρονται στο 
Ναό του Ησυχαστηρίου. 5. Έσοδα από εκμετάλλευση της 
τυχόν περιουσίας του Ησυχαστηρίου ή προερχόμενα από 
εκδόσεις εντύπων. 6. Κάθε άλλο έσοδο από χρηστή και 
νόμιμη πηγή, γ) Από τους πόρους του το Ησυχαστήριο 
μπορεί να δαπανά, με απόφαση της Γ εροντίας, τόσο για 
έργα αγαθοεργίας (βοήθεια φτωχών κ.λ.π.), όσο και για 
την πνευματική τροφοδοσία του λαού (π.χ. δωρεάν δια¬ 
νομή εντύπων κ.λ.π.). δ) Χωρίς απόφαση της Αδελφότη¬ 
τος, η οποία λαμβάνεται με απόλυτη πλειοψηφία του συ¬ 
νόλου των μελών, κανένα απολύτως ποσό από οποιαδή¬ 
ποτε πηγή και αν προέρχεται δεν μπορεί να διατεθεί για 
σκοπό που δεν έχει άμεση σχέση με τους σκοπούς ή τις 
ανάγκες του Ησυχαστηρίου ή δεν προβλέπεται από τον 
παρόντα Οργανισμό, ε) Το κτιριακό συγκρότημα του Ησυ¬ 
χαστηρίου και η περιοχή γύρω από αυτό, μέχρις αποστά- 
σεως 25 μέτρων από κάθε πλευρά του, καθίστανται με τον 
παρόντα Οργανισμό αναπαλλοτρίωτα για πάντα, στ) Το 
Ίδρυμα, ως προς το διαχειριστικό του μέρος, είναι ανε¬ 
ξάρτητο, αδέσμευτο και αυτοτελές. Εκτός από τα Όργα¬ 
να του Ησυχαστηρίου, τα οποία προβλέπονται από τον 
παρόντα Οργανισμό, δηλαδή τη Γ εροντία, την Αδελφότη¬ 
τα και τα αρμόδια πρακτικά όργανα, κανείς δεν μπορεί να 
αναμειγνύεται ή να παρεμβαίνει με οποιονδήποτε τρόπο 
στα οικονομικά του Ησυχαστηρίου και γενικά στη διαχεί¬ 
ρισή τους, χωρίς βέβαια να θίγονται οι δικαιοδοσίες του 
οικείου Επισκόπου και ιδιαίτερα οιπροβλεπόμενες από το 
άρθρο 6, παρ. 1, εδαφ. στ’ του υπ’ αριθ. 39/1972 Κανονι¬ 
σμού της Ιερός Συνόδου της Εκκλησίας της Ελλάδος «Πε¬ 
ρί των εν Ελλάδι Ορθοδόξων Ιερών Μονών και Ησυχα¬ 
στηρίων» (βλ. ΦΕΚ 103, τ. Α’, 30/6/1972). 

Άρθρο 15ο 
Μετόχια. 

α) Το Ησυχαστήριο μπορεί, μετά από πρόταση της Γε¬ 
ρόντιας και απόφαση της Αδελφότητας, να ιδρύει Μετό¬ 
χια, στην ίδια μεν εκκλησιαστική περιφέρεια μετά από συ¬ 
γκατάθεση του οικείου Επισκόπου, σε άλλη δε περιφέ¬ 
ρεια μετά από συγκατάθεση του εκεί Επισκόπου, β) Ναοί 
ή οικήματα που βρίσκονται σε οποιαδήποτε περιοχή και 
δεν ιδρύονται από το Ησυχαστήριο με την πιο πάνω δια¬ 
δικασία, αλλά περιέρχονται σε αυτό με δωρεά ή διαθήκη 
ή με άλλα τρόπο, γίνονται και αυτά, με τη νόμιμη διαδικα¬ 
σία, Μετόχια του Ησυχαστηρίου. Η Γεροντία οφείλει να 
κάνει γνωστό στον επιχώριο Επίσκοπο την υπαγωγή στο 
Ησυχαστήριο, κατά τον ανωτέρω τρόπο, οποιουδήποτε 
Ναού που βρίσκεται στα όρια της Επισκαπήςτου. γ) Σε πε- 
ρίτττωση που κάποιο Μετάχι, που βρίσκεται στην ίδια πε- 
ριαχή, κριθεί πως έχει ευνοϊκάτερες συνθήκες απά το κυ¬ 
ρίως Ησυχαστήριο, η έδρα του Ησυχαστηρίου μπορεί να 
μεταφερθεί σε αυτό και εκείνο που ήταν προηγουμένως 
Ησυχαστήριο να μετατραπεί σε Μετόχι, με την προϋπό¬ 
θεση ότι σε αυτό θα συγκατατεθούν τα τρία τέταρτα (3/4) 
του συνόλου των μελών της Αδελφότητος, δ) Καθετί που 
ισχύει σύμφωνα με τον παρόντα Οργανισμό για το κυρίως 
Ησυχαστήριο, ισχύει απαράλλακτα και για τα Μετάχιά 
του. Ησυχαστήρια και Μετόχια απαρτίζουν ένα αδιαίρετο 
σύνολο και έχουν απόλυτα ενιαία νομική υπόσταση. Τόσο 
από νομικής, όσο και από Εκκλησιαστικής (Ιεροκανονι- 
κής) πλευράς, τα Μετάχια θεωρούνται έδαφος του κυ¬ 
ρίως Ησυχαστηρίου. 

Άρθρο 16ο 

Μέτρα κατά απειθαρχίας Αδελφών και Δοκίμων. 

Για τα παρατττώματα των Αδελφών και Δοκίμων και με 
σκοπά τη διάρθωσή τους και την απράσκοτττη λειτουργία 
του Ησυχαστηρίου, επιβάλλονται σ’ αυτούς τα εξής επιτί¬ 
μια, ανάλογα με τα βάρος των παρατττωμάτων και την 
ιδιάτητατου ττταίστου: α) Κατ’ ιδίαν νουθεσία, β) Επίπλη¬ 
ξη ενώπιαντης Γεροντίας. γ) Επίπληξη ενώπιον της Αδελ¬ 
φότητας. δ) Κομποσχοίνι. ε) Απομάκρυνση από την κοινή 
Τράπεζα για ένα μήνα, στ) Απομάκρυνση από την κοινή 
Τράπεζα για διάστημα μεγαλύτερα από ένα μήνα, ζ) 
Παύση από το διάκονημα και ανάθεση άλλου κατώτερου, 
η) Υποβιβασμός στην ιεραρχική σειρά, προσωρινός ή μό¬ 
νιμος. θ) Αργία μέχρι έξι μήνες από τα καθήκοντα του 
Ηγουμένου ή μέλους της Γεροντίας. ι) Παύση από το 
αξίωμα του Ηγουμένου ή μέλους της Γεροντίας. ια) Πρα- 
σωρινή, μέχρι έξι μήνες, αποβολή από το Ησυχαστήριο 
και αποστολή σε άλλο Μοναστικό Καθίδρυμα, ιδίως στο 
Άγιον Όρος, το οποίο καθορίζει ο οικείος Επίσκοπος ( 
η ποινή αυτή δεν εφαρμόζεται επί Δοκίμων), ιβ) Οριστική 
αποβολή από το Ησυχαστήριο. Από τα παραπάνω επιτί¬ 
μια, εκείνα που δεν ανήκουν στην αποκλειστική αρμοδιό¬ 
τητα των Εκκλησιαστικών Δικαστηρίων επιβάλλονται, 
ανάλογα με τη βαρύτητά τους, απά τα άργανα του Ησυ¬ 
χαστηρίου, γιατί αποβλέπουν στην τελείωση και σωτηρία 
των εγκαταβιούντων σε αυτά, ενώ για τα υπόλαιπα κινεί¬ 
ται η νάμιμη διαδικασία επιβολής τους από τα Εκκλησια¬ 
στικά Δικαστήρια (Ν. 5383/1932 που επανήλθε σε ισχύ με 
το άρθρο 9παρ. 1 του Ν.Δ. 87/1974). Ειδικότερα τα τέσ¬ 
σερα πρώτα επιτίμια (με τα στοιχεία α, β, γ, δ) επιβάλλο¬ 
νται απά τον Ηγούμενο, τα δύο επόμενα (με τα στοιχεία ε 
και στ) επιβάλλονται από την Γεροντία, με κοινή (κατά 


πλειοψηφία) απάφαση, και τέλος τα δύα επόμενα (μετά 
στοιχεία ζ και η) από τη Αδελφότητα, κατά πλειοψηφία 
ταυ συνόλου των μελών της. Η επιβολή από την Αδελφό¬ 
τητα των επιτιμίων (ζ και η) αναγγέλλεται με την αιτιολο¬ 
γία τους στον οικείο Επίσκοπο και ζητείται η έγκρισή τους. 
Πριν από την επιβολή οποιουδήποτε επιτιμίου από τα αρ¬ 
μόδια όργανα του Ησυχαστηρίου, πρέπει να ακουστεί 
από αυτά ο ττταίστης, ο οποίος μπορεί να υποβάλει και 
γραπτή απολογία, για να ληφθεί απαραιτήτως υπ’ όψη κα¬ 
τά την επιβαλή του επιτιμίου. Για τα υπάλοιπα επιτίμια, 
όταν κρίνει η Αδελφότητα από τη σοβαρότητα των παρα¬ 
πτωμάτων πως πρέπει να επιβληθούν στον ττταίστη (ένα ή 
περισσάτερους), εξουσιαδοτεί τον Ηγούμενο, ή εκείνον 
που τον αναπληρώνει, να κινήσει τη διαδικασία για την 
επιβολή τους από το αρμόδιο Εκκλησιαστικό Δικαστήρια. 
Η Αδελφότητα συγκαλείται, για το σκοπό αυτό, σε έκτα¬ 
κτη σύναξη από τον Ηγούμενο ή τη Γεροντία, βρίσκεται δε 
σε απαρτία όταν οι παρόντες είναι περισσότεροι από τους 
απόντες και αποφασίζεται απουσία του Αδελφού ο οποί¬ 
ος συμμετέχει στη σύναξη της Αδελφότητος, η οποία έχει 
συγκληθεί για την υπόθεσή ταυ, και υπερασπίζει τον εαυ¬ 
τό του, υποχρεωτικά όμως απέχει από την ψηφοφορία. Αν 
ο εν λόγω Αδελφός απουσιάσει, έστω και αδικαιολάγητα, 
η σύναξη της Αδελφότητος αναβάλλεται και ορίζεται νέα. 
Αν πάλι απαυσιάσει και η απουσία του δεν οφείλεται σε 
ασθένεια ή σε άλλους σοβαρούς λόγους, κανονίζεται 
ερήμην. Οι κανανιζόμενοι με τα υπ’ αριθμόν ια’ επιτίμιο 
στερούνται, όσο χρόνο διαρκείτο επιτίμιό τους, από το δι¬ 
καίωμα να παρίστανται και να ψηφίζουν στις συνάξεις της 
Αδελφάτητος. Αυτοί σε καμία απολύτως περίτττωση δεν 
λαμβάνονται υπόψη κατά την αρίθμηση του συνάλου των 
μελών, όταν εξετάζεται η ύπαρξη απαρτίας σε οποιαδή¬ 
ποτε σύναξη της Αδελφότητος. Ο υπολογισμόςτης απαρ¬ 
τίας γίνεται πάντοτε μετά την αφαίρεση αυτών των Αδελ¬ 
φών από το σύνολο των μελών του Ησυχαστηρίου. Η επι¬ 
βολή του υπ’ αριθμόν ιβ’ επιτιμίαυ έχει ως συνέπεια την 
αυτόματη διαγραφή του μέλους από την Αδελφότητα του 
Ησυχαστηρίου. Όσα ορίζονται στην παράγραφο δ’ του 
άρθρου 6, τόσο για τα είδη προσωπικής χρήσεως, όσο και 
για τα περιουσιακά στοιχεία του Αδελφού που αποχωρεί, 
ισχύουν απάλυτα και για τον Αδελφό που αποβάλλεται 
απά το Ησυχαστήριο και με αυτάνταντράπο. 

Άρθρο 17ο 

Σφραγίδα. 

Το Ησυχαστήριο έχει σφραγίδα κυκλική, παυ φέρει στο 
μέσο την εικάνα των Αρχαγγέλων και κυκλικά και περιφε¬ 
ρειακά τις λέξεις ΙεράνΑνδρώαν Ησυχαστήριον «Των Αρ¬ 
χαγγέλων» Βασιλουδίαυ Λαγκαδά Θεσσαλονίκης. 

Άρθρο 18ο 

Υπογραφή εγγράφων. 

Τα έγγραφα ταυ Ησυχαστηρίου τα υπογράφει ο Ηγού¬ 
μενος, θέτοντας κάτω από την υπογραφή του τα φράση 
«και οι συν εμοί εν Χριστώ Αδελφοί». 

Άρθρο 19ο 

Μεταβολή Όργανισμού. 

Αυτός ο Όργανισμός μπορεί να μεταβληθεί, ως προς τις 
θεμελιώδεις διατάξεις του, μόνο με την συναίνεση των 
τεσσάρων πέμπτων (4/5) ταυ συνάλου των μελών της 
Αδελφάτητος. Όι θεμελιώδεις διατάξεις του, ουδέποτε 
και για κανένα λόγο δεν μεταβάλλονται, αλλά παραμέ- 

νουν δια παντός. Θεμελιώδεις διατάξεις είναι όσες ανα- 
φέρονται στο σκοπό του Ησυχαστηρίου, στο σύστημα δι¬ 
οίκησης, στον τρόπο οικονομικής διαχείρισης και στον 
τρόπο και τα όργανα ελέγχου των οικονομικώντου. 

Άρθρο 20ο 

Επισκέπτες Προσκυνητές. 

α) Οι επισκέπτες και οι προσκυνητές πρέπει να προσέρ¬ 
χονται στο Ησυχαστήριο μόνο στις επιτρεπόμενες ώρες, 
να έχουν ευπρεπή ενδυμασία και να συμπεριφέρονται με 
κοσμιότητα, σεμνότητα και ευλάβεια, όπως αρμόζει σε 
τόπους αφιερωμένους στο Θεό. β) Κανείς δεν μπορεί να 
διανυκτερεύσει στο Ησυχαστήριο χωρίς την άδεια του 
Ηγουμένου. Φιλοξενούμενα για πολύ χρόνο στο Ησυχα¬ 
στήριο, με ευλογία, ευλαβή πρόσωπα αφείλουν να προ¬ 
σφέρουν κάποια διακονία σε αυτό, την οποία θα υποδεί¬ 
ξει ο Ηγούμενος. 

Άρθρο 21ο 
Περίπτωση διάλυσης. 

α) Το Ησυχαστήριο θεωρείται ότι υφίοταται και αν ακό¬ 
μη απομείνει σε αυτό ένας μόνον Αδελφός. Σε αυτή την 
περίπτωση, ο Αδελφός αυτός αντικαθιστά όλα τα όργανα 
του Ησυχαστηρίου, δηλαδή Ηγαύμενο, Γεροντία, Αδελ¬ 
φότητα. Άν δεν απαμείνει κανείς Αδελφός στο Ησυχαστή¬ 
ριο και περάσει πενταετία χωρίς να βρεθεί ούτε ένα πρό¬ 
σωπα που να επιθυμεί να εγκαταβιώσει σε αυτό, τότε όλη 
η περιουσία του περιέρχεται στα Ευαγή ιδρύματα που 
υφίοτανται ή θα ιδρυθούν κατά τα οριζόμενα στις παρα¬ 
γράφους β’ και γ’ του άρθρου 2 του παρόντος Θργανι- 
σμού, για να χρησιμοποιηθούν για πνευματικό, πάντα, 
σκοπό, β) Άν για οποιαδήποτε άλλη αιτία διαλυθεί το Ησυ¬ 
χαστήριο, η περιουσία του περιέχεται όπου έχει ορίσει η 
Αδελφότητα, σύμφωνα μετηνπροηγούμενη παράγραφο, 
ή, αν δεν υπάρχειτέτοια απόφαση, όπου θα αποφασίσουν 
όσοι θα αποτελούν την Αδελφότητα κατά το χρόνο της 
διάλυσής του. Εκκαθαριστές της περιουσίας είναι όσοι θα 
διοικούν τότε την Αδελφότητα σύμφωνα με τον παρόντα 


Θργανισμό. Άν, τέλος, δεν υπάρξει καμμιά απόφαση της 
Αδελφότητος, παλαιότερη ή πρόσφατη, για την τύχη της 
περιουσίας του Ησυχαστηρίου, τότε αυτή περιέρχεται 
στην οικεία Μητρόπολη, η οποία είναι υποχρεωμένη να 
μεριμνήσεινα ευρεθούν πρόσωπα, σε εύλογο χρόνο, που 
θα επιθυμούν να εγκατασταθούν στο διαλυμένο Ησυχα¬ 
στήριο και να συνεχίσουν την λειτουργία του. Σε περί¬ 
πτωση αδυναμίας ανασυστάσεως και επαναλειτουργίας 
του Ησυχαστηρίου, η περιερχόμενη στην Εκκλησία περι¬ 
ουσία μπορεί να διατεθεί για την εκπλήρωση άλλου πνευ¬ 
ματικού ή φιλανθρωπικού σκοπού, κατά την κρίση του οι¬ 
κείου Επισκόπου. 

Μεταβατική Διάταξη. 

α) Με ομόφωνη γνώμη των ιδρυτών του Ησυχαστηρίου, 
ως ισόβιος Ηγούμενος ορίζεται ο Αρχιμανδρίτης Ιωσήφ, 
κατά κόσμον Παναγιώτης, Αλεξάνδρου του Αθανασίου 
και της Μαρίας. Θ Ηγούμενος κατά τους πρώτους μήνες 
τηςλειτουργίαςτου Ησυχαστηρίου και μέχρι να εκλεγούν 
τα δύο πρώτα μέλη της Γεροντίας, θα ασκεί και τα καθή¬ 
κοντα της Γ εροντίας. Αμέσως μετά την εκλογή των δύο 
πρώτων μελών, ο Ηγούμενος θα συγκροτήσει μαζί τους 
τηνπρώτη Γεροντία με προσωρινό χαρακτήρα, β) Θιτρεις 
αυτοί, δηλαδή ο Ηγούμενος και τα πρασωρινά μέλη της 
Γ εροντίας, οφείλουν το αργότερο μέσα σε τρία χρόνια 
από την ημερομηνία αναγνωρίσεως του Ησυχαστηρίου, 
με Προεδρικό Διάταγμα, να συγκαλέσουντην Αδελφότη¬ 
τα για εκλογή τακτικής Γεροντίας στην Αδελφότητα. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
Προεδρικού Διατάγματος. 

Αθήνα, 10 Ιουνίου 2003 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ Δ. ΕΥΘΥΜΙΟΥ 

